
Kasutusloa andmine (Lõuna tn 61)
1. ASJAOLUD JA MENETLUSE KÄIK

18.11.2019.a laekus omanikult ehitisregistri keskkonda läbi vaatamiseks Lõuna tn 61 kinnistul asuvale aiamajale (ehitisregistri kood 120583016) ja majandushoonele (ehitisregistri kood 120583019) kasutusloa taotlus nr 1911371/17654. Taotlusele on ehitusprojekti asemel lisatud aiamaja auditi aruanne „Auditi aruanne Louna_tn_61_audiiti_aruanne”“, OÜ Dekoraator. Auditi aruande kohaselt “Meie arvamusel hooned ja rajatised asuvad krundil vastavalt ohutuse nõuetele ja neid võib kasutada. Hooned on ehitatud enne aastat 2003 ja on kasutuses 23 aastat. Kasutusaja jooksul hoonetes pole ilmunud defekte ja konstruktsioonide deformatsioone, mida võib lugeda ehitiste ohutuse objektiivseks näitajaks”. 
 Ehitusseadustiku ja planeerimisseaduse rakendamise seaduse § 28 lg 6 kohaselt  ehitise ohutuse hindamisel võetakse aluseks ehitusprojekt. Ehitusprojekti puudumisel tehakse ehitise ohutuse hindamiseks ehitise audit. Ehitise audit asendab loa- või teavitamismenetluses ehitusprojekti. Ehitise auditi tellib omanik.
18.11.2019.a on ehitisregistri keskkonnas, koduleht www.ehr.ee, genereeritud kasutusloa eelnõu nr 1912371/19489, menetluse nr 194023, mis suunati ehitisregistri kaudu kooskõlastamiseks Arhitektuuri- ja Linnaplaneerimise Ameti geodeesia ja maakorralduse osakonnale, arhitektuuri ja planeerimise osakonnale ning Päästeameti Ida Päästekeskusele. Kasutusloa menetlus toimus ehitisregistri elektroonilises keskkonnas. Koos taotlusega esitatud dokumentatsioonis on avastatud puudused ning kasutusloa taotlus on puuduste kõrvaldamiseks ehitisregistri elektroonilise keskkonna kaudu tagastatud.

03.12.2020 laekus ehitisregistri elektroonilisse keskkonda kõrvaldatud puudustega kasutusloa taotlus nr 1911371/17654-4 ning on genereeritud uus kasutusloa eelnõu nr 2011371/19489-4. 

07.12.2020 kooskõlastasid kõik menetlusse kaasatud isikud, sealhulga Päästeameti Ida Päästekeskus ilma märkusteta, kasutusloa väljastamiseks kasutusloa taotluse. 

Vastavalt ehitusseadustiku § 55 kohaselt kasutusloa andmisest keeldumise põhjused puuduvad ning aiamajale  ja majandushoonele võib anda kasutusloa.

2.   ÕIGUSLIKUD ALUSED
2.1.
Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9  punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

3.  OTSUS

Anda Lõuna tn 61 kinnistul olevale aiamajale ja majandushoonele kasutusluba (auditi aruanne töö nr A10_v02, koostaja OÜ Dekoraator).
4. RAKENDUSSÄTTED

4.1. Korraldus jõustub seadusega sätestatud korras. 

4.2.Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

